Encol do “cheque venezolano” e do ataque a Siria - Manuel Mera - Sermos Galiza - Diario de intereses galegos\n17 Abril 2018 07:45 h.\nQuero nesta oportunidade tratar dous temas de actualidade. E non quero deixar ningún deles para a vindeira semana, porque coido que é importante analizalos en quente.\nO cheque venezolano\nUn dos maiores atrancos para a Galiza é o emprego, escaso e mal pagado. E como consecuencia, a crise demográfica. Este é un problema evidente, mesmo para a persoa menos observadora. Batemos con el na nosa vida cotiá, xa que esta é a situación da maioría da clase traballadora. Mais semella non ser así para o presidente da Xunta de Galiza, o seu governo e o seu partido. Eles non ven o déficit na banda da oferta, senón do lado da demanda. Por iso, Núñez Feixóo acaba de tomar a decisión de incentivar o aumento de man de obra de reserva mediante un plan de tres anos “para recuperar 20.000 galegos/as que viven no estranxeiro”. Esta é unha medida que encherá de ledicia os empresarios/as que verán como medra aínda máis a competencia polo emprego e poderán así seguir forzando os salarios á baixa.\nSon dos que penso que debemos recuperar os galegos e galegas que emigraron, encetando pola xente moza e aqueles que o fixeron hai pouco. Non falo só de teoría. Os meus pais, os meus avós, e eu mesmo fomos emigrantes; só eu retornei. Mais o primeiro paso ten que ser reducir a taxa de desemprego existente no país a un mínimo que se poida considerar estrutural. Hoxe, oficialmente, a porcentaxe de paro na Galiza é do 15%. En Portugal é pouco máis da metade, o 8,7%. Ademais a taxa de cobertura económica das persoas en desemprego só atinxe o 55%.\nSon dos que penso que debemos recuperar os galegos e galegas que emigraron\nComo o Núñez Feixóo dá a cifra de 516.489 galegos e galegos residindo no exterior, queda claro que considera como tales, tanto os nacidos na Galiza como os descendentes que teñen nacionalidade española. Evidentemente, non inclúe nestes dados os que viven noutras autonomías e nacionalidades do Estado, nen os millóns que non accederon á cidadanía. Para el, na praxe iso non é emigración. Mais, a primeira aclaración que cómpre facer é que estes descendentes, mesmo tendo a nacionalidade, non son nen se consideran galegos/as, senón arxentinos, venezolanos, cubanos, etc. Outra cuestión é que teñan dereito a acceder doadamente á nacionalidade e igualdade de dereitos se algún día deciden, pola razón que sexa, inmigrar á terra dos seus antergos.\nAgora ben, para alén do debate da identidade nacional e da nacionalidade (que non sempre son a mesma cousa), neste caso concreto e dado o momento en que o presidente da Xunta de Galiza propón esta iniciativa, semella feita para consolidar e dar pulo á forte corrente inmigratoria de venezolanos/as (seica un 85% dos que entraron nos últimos meses), cos que parece que Feixóo quere “rexuvenecer Galiza”. Todo reflicte que prima o aspecto ideolóxico e económico, sobre o solidario. Xa que a cuestión é, como xa dixen, que para realizar unha política que recupere os emigrantes (reais e non virtuais) previamente é esencial crear o emprego necesario, non vender fume, e sobre todo non agravar a situación laboral.\nEsta iniciativa semella feita para consolidar e dar pulo á forte corrente inmigratoria de venezolanos/as\nAxer sobre a oferta de emprego debe ser un paso previo a forzar a demanda. De non ser así, aumentarán o paro e as tensións sociais. E unha das consecuencias disto pode ser, como xa sucede, que a disputa polo emprego se resolva forzando aínda máis a emigración dos/as hoxe residentes na Galiza. Medidas deste tipo non deberían ser impulsadas polas institucións galegas neste contexto socio-económico. Tampouco é admisíbel que os inmigrantes teñan un trato mellor ou peor que aquel que reciben as persoas que viven no país (nacesen ou non nel), máxime cando 700.000 persoas están en risco de pobreza.\nFracaso dos ataques a Siria\nOs ataques contra Siria de Estados Unidos, Reino Unido e Francia, son unha ameaza contra aquelas potencias e nacións que non se queren dobregar aos ditados do imperialismo hexemónico e os seus aliados. Porén tamén son unha advertencia para aqueles estados cómplices ou que se ven obrigados a aceptar un papel subalterno. A escusa para o bombardeo non resiste a máis mínima análise, por varias razóns: a) non hai motivos para que Siria, cando está gañando a guerra, realice un ataque químico a unha cidade na que tiña asegurada a rendición dos grupos terroristas islámicos; b) o seu arsenal químico foi destruído hai anos baixo supervisión das Nacións Unidas; c) as potencias atacantes non agardaron polas investigacións, que tiña que iniciar ao día seguinte do ataque a OPAQ (o organismo das Nacións Unidas para o tema).\nTodo reflicte que a decisión pouco ten que ver coa presunta utilización de armas químicas, e que obedece a criterios estratéxicos que procuran outros obxectivos. A saber: a) consolidar a división de Siria e ao mesmo tempo deixar en evidencia que son unha forza coa que hai que contar no próximo Oriente; b) demostrar a Rusia, e tamén a China, que para alén de controlar os grandes medios de comunicación, teñen a capacidade militar en armamento convencional para atacar alí onde e cando o desexen.\nEste ataque hai que entendelo como parte do plano de Trump, co apoio evidente de importantes sectores do capital, e non só do norteamericano, diante da imposibilidade de vencer a China e outras potencias emerxentes no ámbito do económico. Xa non lles valen as regras da globalización neoliberal existentes, que eles impuxeron. E son conscientes de que non chega con sancións, intervencións e a ameaza militar, para mudar de tal xeito esas normas, que lles permita asegurar no futuro a hexemonía dos Estados Unidos e aliados. Non me vou estender máis neste tema, porén todo amosa que a estratexia sería, se non conseguen dobregar China e Rusia, forzar un mundo dividido en bloques, nos que estas potencias emerxentes perderían parte do seu comercio actual, e terían que dedicar á investigación no eido militar e ao armamento boa parte dos recursos. Ou sexa, quérese repetir a experiencia de abafamento da Unión Soviética. Claro, que os tempos non son os mesmos. Rusia e China xa non están enfrontadas, e o capitalismo é un sistema cada vez máis desigual, que pretende subsistir rebaixando dereitos, fragmentando as clases e confrontando as diversidades.\nTodo amosa que a estratexia sería, se non conseguen dobregar China e Rusia, forzar un mundo dividido en bloques\nNeste contexto, os bombardeos a Siria que Trump presenta como un éxito, deixaron en evidencia, pola contra, que o imperio xa non é o que era. Tratábase, sen dúbida, dunha acción que tiña como finalidade demostrar que manteñen a hexemonía. Claro que sen traspasar a barreira dun ataque directo a Rusia, que é unha gran potencia nuclear. Entre un dos seus obxectivos estaban, ademais da destrución de locais nos que presuntamente se almacenaba material químico, varios aeroportos militares. Semella que Rusia coñecía ou tiña evidencias dos lugares que ían ser atacados e que mantiña informado ao governo sirio. Daquela que só houbese 6 persoas feridas. Indo ao grao do tema. Dos 103 mísiles lanzados, nada menos que 71 foron interceptados polo exército sirio, malia que non conta con armamento de última xeración. Foi así grazas ao asesoramento militar ruso, tanto técnico como para un control exacto do mísiles lanzados. Non se inutilizou ningún dos cinco aeroportos atacados. Os edificios destruídos, agás un próximo a Damasco, un laboratorio farmacéutico, non parece que tivesen importancia, aínda que se afirmaba que estaban ateigados de substancias tóxicas. Se fose así, a súa destrución tería causado unha desfeita na contorna, ao liberar estes gases.\nDende o punto de vista militar o ataque con 103 mísiles foi un fracaso, cun custo económico e político moi grande, tanto para os Estados Unidos, Reino Unido e Francia, como para aqueles governos que tiveron que escenificar publicamente súas servidumes. Por outra banda, as debilidades deste bombardeo serven de experiencia para Rusia, e dánlle azos ao exército sirio. Que sucedería se Rusia fornecese a Siria, e outros estados aliados, de armamento de protección máis avanzado? Por exemplo, os S-300 ou os máis sofisticados S-400 (que seica vai vender a Turquía e xa ten Irán), ou os S-500 que están nas probas finais. Estados Unidos, Francia e Reino Unido teñen un problema por diante, xa que mostraron as limitacións do seu armamento convencional máis “moderno e intelixente”. Aínda que non empregasen o material máis avanzado, a eficacia queda en entredito, e repetir a experiencia sería moito máis perigoso. A ameaza de Trump volveuse na práctica na súa contra, con todo o que isto implica no ámbito económico. Xa que toda a política de sancións, agresións e imposicións, a respecto das normas económicas e do dólar, están sustentados neste poder militar.\nDende o punto de vista militar o ataque con 103 mísiles foi un fracaso, cun custo económico e político moi grande\nMudará algo o sucedido a curto prazo? Coido que se manterá a tendencia actual. Aínda que meditaran máis as accións agresivas, e medraran as fendas no bloque hexemónico e entre este e os estados subalternos. Asemade alentará (aínda máis) o gasto militar, o retroceso nos dereitos democráticos, e un aumento dos mecanismos imperialistas. Porén, estes erros de apreciación da realidade tamén amosan as debilidades e torpezas do capital, e o difícil que é impedir un mundo multipolar a esta altura. Esta falta de respostas integradoras e respectuosas dos ecosistemas e da pluralidade, que non ofrecen unha vida digna para ás clases populares, van fortalecer a loita dos povos pola paz, pola xustiza social, e para garantir a soberanía nacional e popular.\nvenezuela siria trump manuel-mera nunez feixoo


O Pont-Up Store detense nos efectos da pandemia nas mulleres emprendedoras | Universidade de Vigo\nNunha das actividades virtuais que integran o programa da súa sétima edición\nEntre xoves e sábado desenvólvense a través da rede 14 talleres, coloquios e seminarios\nParticipantes no coloquio virtual sobre mulleres emprendedoras\nDUVI Pontevedra 18/09/2020\nComo está afectando a pandemia global aos traballos das mulleres e, máis en concreto, ás mulleres emprendedoras? Esa era a pregunta á que tentaron dar resposta as participantes, na noite deste xoves, no coloquio virtual O talento transformador das mulleres emprendedoras, unha das actividades incluídas no programa do Pont-Up Store, o encontro do emprendemento promovido pola Vicerreitoría do campus, a través do Campus Crea, co Concello de Pontevedra, como patrocinador principal. A situación sanitaria provocada pola covid-19 obrigou a adiar a celebración das actividades presenciais da sétima edición deste evento, mais non o programa de 14 talleres, coloquios e seminarios que se desenvolven a través da rede entre xoves e sábado. Entre eles, un debate que reuniu seis emprendedoras que participaron en anteriores edicións do Pont-Up Store e que buscaba afondar en como os efectos económicos da pandemia “non serán neutrais en termos de xénero”, como salientou na súa apertura Marian Fernández, socia fundadora da cooperativa cultural O Cable Inglés e encargada de conducir o coloquio.\nDos efectos da pandemia á construción dunha “nova normalidade”\nAs intervencións de Ana Carpinteiro, en representación do comité organizador, e da concelleira de Igualdade, Yoya Blanco, a través dun vídeo, abriron esta palestra dirixida a abrir “novas xanelas para repensar as empresas e a sociedade nun momento no que os vellos modelos xa non son válidos”, como destacou Fernández. Tomando como punto de partida un estudo realizado polo clúster ClosinGap que puña o foco en que “as mulleres serán máis castigadas que os homes porque están máis expostas aos sectores máis afectados e tamén máis vulnerables, como o comercio, o turismo ou a hostalería, pero tamén porque continúan asumindo en maior medida os coidados do fogar e da familia”, o coloquio buscou en primeiro termo debater se emprender “ten os mesmos custos” para homes e mulleres. Fíxoo, a través das experiencias das propias participantes, María Gómez, Eva González, Paula Patiño, Ana Carpinteiro, Alba Antepazo e Elena Taboada, responsables, respectivamente, das empresas DoGo Strategy, Veigas de Sabuqueiro, A Castrexa, SomosOcéano, The Graphic Project e Árbore Arqueoloxía.\nA partires desta perspectiva xeral, o debate, seguido a través da rede por preto de 400 persoas, puxo o foco na situación vivida nos últimos meses por mor da covid-19, co propósito de alertar do “posible deterioro das oportunidades laborais das mulleres” que podería provocar a pandemia. Nese senso, Fernández sinalou un estudo da profesora da Universitat de Barcelona Lidia Farré, que “confirma que as mulleres asumiron máis peso nas tarefas domésticas durante o confinamento”, mesmo cando os dous proxenitores seguiron traballando. Aspectos relativos á conciliación, como o “reto que supón á maternidade” foron nese senso abordados polas participantes no coloquio que manifestaron tamén ter aproveitado este período “para repensar os seus emprendementos e estar preparadas para ser máis flexibles nun escenario de continuo cambio”.\nDo mesmo xeito, o coloquio incidiu tamén nas fendas de xénero existentes no mercado laboral para debater tamén como debería construírse unha “nova normalidade” nos eidos empresarial e laboral, tendo tamén en conta aspectos como a sustentabilidade, ou o que poderían achegar “novos modelos de liderado feminino”. Neste punto, as protagonistas da palestra “coincidiron en sinalar que á hora de emprender, as mulleres asumen menos riscos e tenden a ser máis conservadoras nas súas decisións, porque levan á empresa o seu rol de coidadoras”, atribuíndo aos liderados femininos calidades como a empatía e a sensibilidade. Mais ao mesmo tempo, apunta Fernández, tamén puxeron o foco na importancia de incorporar valores “como a seguridade e confianza persoal ou a firmeza nas negociacións”.\nTres días de programación virtual\nAdiadas as actividades presenciais previstas para a carpa que cada ano se instala na praza de España, o Pont-Up Store desenvolve desde o xoves un programa de actividades virtual, nun momento no que, como sinalou o seu director, o profesor Pedro Figueroa, “as persoas que deciden lanzar o seu negocio atópanse con moitas situacións adversas e incertas para as que queremos ofrecerlles todo o apoio posible”. Nesa idea insírese o seminario Como deseñar a vacina para frear os efectos da covid-19 no teu negocio utilizando design thinking, promovido por AJE, así como o encontro informativo sobre os procesos de dixitalización das empresas que na tarde deste venres promove o grupo Wordpress Pontevedra. Por outra banda, o Pont-Up Store incorporou tamén nesta edición un Espazo de Internacionalización, no que se se inseriron dous obradoiros organizados pola entidade Ticket2Europe, xunto con coloquio, esta tarde, dirixido a coñecer casos de emprendemento en contornas rurais, promovido por Espazo Arroelo.\nTamén nesta xornada desenvolveranse tres coloquios centrados no mundo dos videoxogos que suma ao programa do evento SPA-cc/HobbyPont, Xa o sábado, está prevista unha mesa redonda titulada Hackers galegas que defenden o ciberespazo, que se suma á segunda xornada dun seminario sobre márketing dixital organizado por R e dous coloquios inseridos no Espazo de Innovación Social do evento.


DON HAMLET E OUTRAS PEZAS. CUNQUEIRO, A.. 9788482881256 LIBRERÍA FOLLAS NOVAS\nHERBA AQUI OU ACOLA\nUn feixe de poemas do mellor Cunqueiro foron recollidos neste libro, que amosa unha vez máis a modernidade da súa escritura. Gárdanse nas súas páxinas pezas mestras, nun conxunto que resultou clave na modernización da lírica galega a partir dos anos 80. ...\nCunqueiro interpreta a arte culinaria en Galicia, captándolo en toda a súa pureza e galanura, coma se dunha moza garrida se tratase. Cunqueiro un dos grandes poetas galegos de todos os tempos, logra neste libro un dos seus mellores poemas. Os produtos da terra, os tesouros do mar, o salmón no río, o venado na montaña convocan logo na mesa as máis refinadas fantasías. ...


breve adxectivo1 De pouca duración ou pouca extensión. A súa estancia no cargo foi breve. SINÓNIMOS efémero, fugaz, pasadío, pasaxeiro ANTÓNIMO duradeiro O presidente da nación pronunciou un breve discurso. Escribiume unha carta demasiado breve. SINÓNIMO curto ANTÓNIMOS extenso, longo CONFRÓNTESE conciso, lacónico, sucinto, sumario2 Fonética e Métrica [Vogal, sílaba] de duración máis curta ca a media. A distinción entre vogais breves e longas era fundamental no latín. substantivo feminino3 Música Nota que equivalía en duración á metade ou a un terzo dunha longa na antiga notación proporcional da Ars Nova. A breve e a semibreve empregábanse na notación musical do século XIV. FRASES E EXPRESIÓNS CON breve En breve locución adverbial De aquí a pouco tempo. Vainos recibir en breve. Ser breve Expresarse co menor número de palabras posible. Procurarei ser breve para non cansar o auditorio.


O hábito non fai ao monxe; o uniforme, tampouco - Praza Pública\nVehículo policial nunha localidade galega, nunha imaxe de arquivo © Delegación do Goberno de España en Galicia\nA comisaria cesada por dicir que a "algunhas lles gustaría que as violase" un antidisturbios prometeu "impulsar a igualdade" no cargo\nO escenario non podía ser mais prometedor.\nA recompensa xa case se albiscaba. De feito, xa era unha realidade. Estíbaliz Palma chegou a Comisaría de Pontevedra para ocupar o posto de Comisaria Provincial, cun obxectivo claro, ascender a Comisaria Principal, ascenso que acababa de aprobar recentemente, e cunha folla de ruta perfectamente trazada para acadalo, algo moi lexítimo, por suposto, máxime cando a súa exitosa e impecable traxectoria previa a convertía na candidata ideal para un cargo de tal envergadura.\nTiña claros cales eran os pasos a seguir, ou, visto o acontecido a posteriori, o que debía dicir, algo que deixou patente tras xurar o seu cargo, situando entre as súas principais preocupacións e prioridades a loita contra a violencia machista e, cito textualmente, “impulsar a igualdade, apoderar á muller”, adquirindo o compromiso de levalo a cabo dende o corpo policial e combater o machismo no seu seo, no cal, de todos é sabido, aínda continúa estando firmemente arraigado.\nAtopou, ademais, un terreo ben abonado, xa que non se pode obviar o feito de que, tan so uns meses antes da súa chegada a comisaría de Pontevedra, esta fora galardoada co premio Meninas polo seu bo labor na loita contra a violencia de xénero. E sendo, sen dúbida, unha muller intelixente, que tiña claro os pasos que debía dar para continuar a súa ascensión, non dubidou en potenciar a súa condición de feminista, levando ademais a cabo unha manobra moi hábil, a de abrir as portas da comisaría e achegarse a certos colectivos feministas que, tradicionalmente, son bastante reticentes a todo aquelo que arrecenda ao eido policial, malia que sexa de lonxe, que se atoparon cunha comisaria muller, coma se iso fora unha garantía de traer o feminismo de serie, que se amosaba afín a elas e cuxo apoio a axudaría, sen dúbida, a chegar a meta elixida, cada vez mais próxima e, finalmente, conseguida.\nA posta en escena era perfecta, e os resultados favorables, o éxito, non se fixeron agardar, pero esqueceu algo fundamental: que cando un actúa, cando segue un guión, ou, por dicilo mais claramente, cando finxe, e, aínda por riba, se crece na súa nova posición de poder, créndose a salvo e pouco menos que intocable, corre o risco de, nun momento dado, confiarse demasiado e retratarse, deixando ver quen é na realidade.\nE isto foi o que lle sucedeu a señora. Palma, a que xa era comisaria principal, que nun contexto perigoso para quen ten que gardar as aparencias, polo que ten de distendido, de informal, como é unha sobremesa entre amigos, entre colegas, relaxados, baixou a garda e soltou a perla que tivo como consecuencia a súa inmediata destitución.\nNunha abominable ostentación de... Non sei como cualificalo, porque mesmo o termo machismo se lle queda curto, aludindo as actuacións dos antidisturbios durante as protestas pola sentencia do procés no 2019, e as críticas que recibiron, soltou a súa noxenta e lapidaria sentencia: “Ya les gustaría a algunas que las violase un UIP (antidisturbios)", que foi acollida con risas por parte do seu auditorio, para, acto seguido, aludindo ao motivo que os levara a reunirse nese xantar, a homenaxe a Iván, un compañeiro xubilado por mor das lesións recibidas nesas protestas, e a súa parella, rematar dicindo: “Detrás de un gran hombre hay una buena mujer, y dentro de poco será detrás de una gran mujer hay un buen hombre.....o bien otra mujer, o un fluído, o un algo”, outro noxento comentario igualmente acollido con risas......Sen comentarios.\nCo que non contaba a señora Palma foi con que estas manifestacións estaban a ser gravadas, o cal por certo, é claramente significativo do bo rollo reinante porque, alomenos a maioría, non temos o costume de ir pola vida gravando as nosas sobremesas, e que o audio se ía filtrar, coas consecuencias para ela que xa coñecemos.\nAlguén pode chegar a crer que unha muller ou un home que fai este tipo de comentarios, por moi xocosos que poidan parecer, é quen de sentir a mínima empatía cunha muller maltratada ou vítima dunha agresión sexual?.\nPero isto non é o peor. O peor, o grave, é que a esta señora a cacharon, si, pero o seu caso non é o único, nin de lonxe. Outra cousa é que non transcendan e isto é algo sobre o que desde Si, hai saída, o colectivo de axuda a vítimas de violencia de xénero do que formo parte, levamos anos dando a voz de alarma. O lamentable episodio protagonizado pola xa ex-comisaria, é tan so a punta do iceberg, un iceberg inmenso, sólido, construído polo machismo, pola misoxinia , de demasiados policías (non de todos, evidentemente).\nUn iceberg firmemente asentado por unha institución claramente machista que non evolucionou apenas, por mais que se diga o contrario, e que aínda segue a considerar, unha gran parte dela, as mulleres como cidadáns de segunda categoría e, porén, a violencia de xénero, os delitos sexuais, como secundarios, por detrás dos importantes, dos de verdade. Realmente alguén pode chegar a crer que unha muller, ou un home, o mesmo da, que fai este tipo de comentarios, por moi xocosos que poidan parecer, é quen de sentir a mínima empatía cunha muller maltratada ou vítima dunha agresión sexual?.\nSon incontables as veces nas que, desde Si, hai saída solicitamos, pregamos, a revisión dos criterios cos que se selecciona os axentes destinados a asistencia e protección das vítimas de violencia de xénero. Non abonda coa formación, que, case con toda probabilidade, practicamente todos teñen, por non dicir todos, nin moito menos cos méritos policiais, criterio polo que se están a rexer, se faltan a sensibilidade, a empatía, a humanidade mais elementais, e a vocación con maiúsculas.\nTampouco o feito de ser muller garante, como ben se pode comprobar, unha maior sensibilidade, ou unha maior afinidade coas vítimas. Esas lévanse no corazón do ser humano, home ou muller, e, sinxelamente, se teñen ou non.\nPero, por se todo isto non abondase, hai algo mais que é enormemente preocupante. Desde que a saída de ton da ex comisaria se fixo pública, algo que, por certo, xa está practicamente esquecido e silenciado, como todo o acontecido co eido policial, non faltaron os que saíron na súa defensa, alegando que o seu foi unha encerrona, e mesmo un mando policial manifestaba que “es una lástima que se vaya"... Sen palabras. Ao final vai ser ela a vítima, e aínda, despois de termos insultado a todas as mulleres, imos ter que compadecela.\nTodos cantos a defenden teñen algo en común: O que lamentan non é o que dixo, se non que a pillasen no renuncio, xa que, de non ser así, seguiría adiante na súa ascensión sen mirar as consecuencias... Que mais ten?. E aínda, con esta base, nos estrañamos de que a violencia machista continúe medrando. Porque ela foi destituída, si, pero a raíz do mal, a orixe, segue aí, coma sempre, intocable. O iceberg resiste e resiste mais forte cada día.\nHai moitas Estíbaliz, homes ou mulleres, no seo dos FCSE, e, de feito, penso que esa revisión que tanto reclamamos os beneficiaría, porque, o que é innegable, e que este tipo de situacións e de personaxes nada bo achega a imaxe das institucións Pero o que xa resulta tráxico é escoitar como saen na sua defensa mulleres, algunhas delas desas que semellan ter descuberto o feminismo, que dan e quitan carnés desa condición, xustificándoa dicindo que estaba entre homes, que foi un comentario sen importancia nun ambiente distendido, e que calquera de nos, en idénticas circunstancias, non dubidaríamos en facer.\nNon quero nin imaxinar nin por un segundo o que pasaría, que nos chamarían, si, por un so momento, desde Si, hai saída tiveramos defendido a calquera que se expresara neses termos!.


Termos e condicións Pijusmagnifikus.com\nOBRIGAS DE USUARIOS E CLIENTES\nO usuario obrígase, con caracter xeral, ao cumprimento das seguintes condicións.\n- Deberase intruducir información verdadeira tanto no formulario de rexistro coma no proceso de compra.\n- Gardar con tino os datos de usuario e contrasinal da web. Non nos facemos responsables de usos fraudulentos.\n- Non empregar identidades falsas nin contas de terceiros sen permiso.\n- Comprometerse a dar unha dirección de entrega onde unha persoa AUTORIZADA poda recibir o paquete ao longo do horario laboral das compañías de transportes. Faránse dous intentos de entrega. Se a compañía de mensaxería non da entregado o paquete, será preciso abonar de novo o importe dos portes para repetir o proceso de entrega. En caso de non querer o pedido, non se abonará o importe dos portes. No caso de esar incluidos no prezo dos produtos, restaráse un importe de 3,99 en concepto de envío.\n- Os prezos mostrados na tenda online soen corresponderse cos das tendas físicas. Ainda así, poden existir ofertas específicas tanto na tenda online como nas tendas físicas.\n- Os prezos incluen IVE. Se eres unha empresa intercomunitaria, ponte en contacto connosco.\n- Os prezos son válidos salvo erro. Dado o caso, comunicarase ao cliente no menor prazo de tempo posible.\n- Unha vez formalizado o pedido, recibirás un email de confirmación. Tomarase como contrato entre as partes. Enténdese que o cliente acepta as condicións aquí indicadas.\nDISPOÑIBILIDADE DE STOCK\n- A tenda online mostra un stock que diariamente temos que cruzar cos almacéns das nosas tendas físicas. Por este motivo, ou debido a un erro, pode darse o caso de que unha vez feito un pedido, teñamos que comunicar ao comprador unha ruptura de stock. Nese caso, o comprador poderá acollerse a solución que máis lle conveña, incluida a cancelación completa do pedido.\n- Non será responsabilidade nosa unha demora nos prazos de entrega debido a este suposto.\nDEREITO DE RENUNCIA E DEVOLUCIÓNS\n- SE NON QUEDAS SATISFEITO, podes devolver as túas compras.\n- As devolucións deben ser autorizadas previamente, comunícate connosco.\n- Tes un prazo de 14 días naturais dende o día que recibiches o pedido.\n- Se precisas un prazo superior de devolución, ponte en contacto connosco previamente.\n- Os produtos teñen que estar en perfectas condicións, co embalaxe orixinal intacto, precintos, manuais, agasallos promocionáis etc...\n- Se o produto non che deixa satisfeito, tes que facernos chegar o artigo a PIJUS MAGNIFIKUS Avda. Rosalía de Castro 48 Baixo 15701 COMPOSTELA. Unha vez recibido e comprobado o seu estado, procederemos ao abono correspondente. Non se incluen portes.\n-No caso dun produto defectuoso, faremonos cargo do custo de devolución e do novo envío. A reposición farase sempre que sexa posible por stock.\n- No caso dun artigo equivocado recibido. Procederemos a reemplazalo no mínimo prazo posible. Asumindo os custos de devolución e novo envío.\n- No caso de desexar facer un cambio. O cliente deberá facerse cargo dos custos de devolución e novo envío.\n- Non aceptamos cambios, nin devolucións de agasallos. Sempre deberá tramitalos o comprador.\n- Non aceptamos cambios, nin devolucións de roupa interior e outros artigos que podan ver comprometida a súa hixiene.\n- Suxeitos a Real Decreto Lexislativo 1/2007.\n- Os nosos artigos teñen 24 meses de garantía, a contar dende a data de compra.\n- Quedan excluidos artigos con golpes ou danos causados por uso ou uso incorrecto. Tampouco desgaste por tempo ou uso.\n- Os artigos serán reparados no caso de ser posible.\n- Pijus Magnifikus decidirá se cambialo por outro modelo novo ou facer un abono.\n- Os artigos deberán ter o seu embalaxe orixinal.\n- Poderemos consultar con un servizo técnico independente para que decida se o problema pode acollerse a garantía legal.\n- Efectuarase sempre mediante o mesmo método de pago do pedido. Excepto no caso de contrarrembolso, que farase mediante transferencia. O prazo máximo será de 15 días naturais.\n- Para proceder a un reembolso é imprescindible recibir a mercancía e pasar o noso exame.\n- As compras feitas en pijusmagnifikus.com sometense á lexislación española.\n- No caso de que xurda calquer discrepancia na interpretación ou aplicación das presentes condicións contractuais, os Xulgados e Tribunales que, no caso, conocerán o asunto, serán os que dispoña a normativa legal aplicable en materia de xurisdicción competente. No caso de que o comprador sexa unha empresa ou teña o seu domicilio fora de España, ambas partes sometense, con renuncia expresa a cualquer outra xurisdición, aos Xulgados e Tribunais de Santiago de Compostela ou A coruña (Galicia).\n- Os nosos métodos de pago son 100% seguros. Podes navegar na nosa web baixo o protocolo https:.\n- Os pagamentos faránse mediante pasarela bancaria ou Paypal. Non gardamos datos de pago, nin contrasináis bancarias.\nENVIO DO PAQUETE\n- Como norma xeral, os paquetes envianse dentro das 24 horas seguintes á recepción do pago.\n- É IMPRESCINDIBLE proporcionar unha dirección de entrega onde haia unha persoa AUTORIZADA para recoller o paquete ao longo do día no horarío laboral habitual das compañías de mensaxería. Se ten problemas para cumprir esta condición, non dubide en poñerse en contacto connosco para estudar unha alternativa.\n- A tarifa de envío inclúe dous intentos de entrega.\n- Traballamos con SEUR e Ctt Express. Unha vez enviado o paquete, o prazo de entrega será de 24 horas para Galicia e 48 horas para España e Portuga. Non nos podemos facer responsables dos retrasos ocasionados polas compañías de transporte.\n- Debido aos prazos curtos de envío que manexamos, é posible que non lle cheguemos a proporcionar o número de seguemento. Nese caso, se o precisa, pode solicitárnolo.\n- Os gastos de envío incluen os gastos de manipulación e empaquetado, así como os gastos de transporte.


Ana Pontón e Néstor Rego participan nun acto de precampaña no Auditorio Constante Liste da Ramallosa - Novas - BNG de Teo - Bloque Nacionalista Galego\nBNG de Teo 17 out 2019 - 10:36\nAna Pontón Manuel Anxo Fernández Baz BNG Néstor Rego\nA portavoz nacional, Ana Pontón, salientou no mitin en Teo que comprendía “o cabreo” da cidadanía ante “o frívolo espectáculo” das forzas estatais cuxa inutilidade provocou a repetición electoral, e insta a converter o 10N nunha oportunidade para “facer valer” Galiza no Congreso.\nNeste sentido, Pontón instou a canalizar esa indignación respondendo nas urnas aos que puxeron por diante “as súas liortas e os seus intereses partidistas”. “Non é o momento da abstención senón da participación, o momento de facer algo diferente apostando polo Bloque. Toda as persoas que queren que Galiza recupere o peso político que lle corresponde, saben que van poder contar cos deputados e deputados do BNG, nós non lles imos fallar”, recalcou.\nRecalcou que fai seis meses o Bloque quedou ás portas de volver á Cámara baixa, “pero desta vai”, subliñou, convencida de que hoxe son moitas máis as persoas que, votasen o que votasen o 28A, “teñen claro que Galiza perde se o BNG non está no Congreso, teñen claro que o que precisa este país para ter futuro é menos Madrid e máis Galiza”.\nO candidato ao Congreso pola provincia da Coruña, Nestor Rego, insistiu en que "este é o momento" para que o Bloque volva ser a voz de Galiza en Madrid que tanto se botou en falta nestes catro anos e medio.\n"A experiencia demostrou que as forzas estatais non defenden os intereses do país e as contas están claras: cando o BNG tivo oportunidade de ser decisivo con dous deputados, Galiza recibiu máis de 2.000 M€ en investimentos, dez anos despois, os votos de PSOE e Podemos recortaron até os 700, menos da metade. Vale ou non a presenza do BNG en Madrid?", interpelou.\nTamén fixo fincapé no compromiso de dar visibilidade ás cuestións clave de Galiza na Cámara baixa, onde se comprometeu a reclamar a modificación da normativa estatal, “porque é un coladoiro para converter en vertedoiros espazos mineiros como Casalonga, co disfrace de plans de restauración".


Poderían ter sido os Ancares e o Courel un dos grandes centros de extracción de ouro romano? - Historia de Galicia\npor Redacción · 7 Mar, 2021\nPreto de 500 explotacións mineiras de ouro, a maior parte inéditas, de época castrexa e romana poden atoparse nas serras orientais galegas dos Ancares, O Courel e no sur da provincia de Lugo. Pois na época altoimperial romana teríanse producido profundos cambios na estruturación do territorio vinculados precisamente a explotación deste prezado metal.\nPois, ó longo de toda esta zona, teríanse identificado labores mineiros e sistemas hidráulicos que permitiron a súa extracción así como o poboamento para explotalos. É o exemplo do Castro de Cervantes, no que os seus habitantes dedicábanse tan só á explotación auriense, e onde non se atoparon signos de produción gandeira ou agraria.\nMais agora apúntase a que non sería un exemplo illado. Pois un estudo de tese de doutoramento da Universidad Complutense de Madrid baixo o amparo do CSIC permítenos “ampliar cuantitativa e cualitativamente o coñecemento sobre o impacto que os intereses imperialistas de Roma provocaron nesta rexión do noroeste peninsular”, en palabras do seu investigador.\nTúnel romano en Montefurado / Galipedia\nO cambio que Roma trouxo buscando o ouro\nTrátase da investigación desenvolvida por Luis Francisco López González feita baixo a dirección de Almudena Orellas Saco do Val do CSIC e Teresa Chapa Brunet da Universidade Complutense de Madrid. Nela ofrécese unha nova imaxe da evolución do poboamento castrexo e do impacto e dos cambios causados pola conquista romana nestas serras galegas e o sector meridional lucense.\nEntre estes cambios, identifícase o desenvolvemento dunha intensa minería do ouro e a importancia que estas comarcas deberon ter para a produción do ouro romano no imperio. A tese estuda tamén a construción dos castros, con especial atención ás técnicas construtivas empregadas polas comunidades castrexas, ás innovacións e os cambios na construción e o concepción do espazo doméstico.\nA investigación está desenvolvida no Instituto de Historia do Centro de Ciencias Humanas e Sociais do Consello Superior de Investigacións Científicas é o resultado dunha longa investigación baseada nun rexistro obtido en traballos de arqueoloxía das escavacións dos castros Santa María de Cervantes, Castromaior, Viladonga, Arxeriz ou Castañoso.\nPara saber máis: pode consultarse a perfil da investigación na páxina do CSIC neste link.\nTemas: Almudena Orellas Saco do ValAncaresCastro de Santa María de CervantesCourelCSICInstituto de Historia do Centro de Ciencias Humanas e Sociais do Consello Superior de Investigacións CientíficasLuis Francisco López GonzálezSanta María de CervantesTeresa Chapa BrunetUniversidad Complutense de Madrid\nSeguinte Queres coñecer a Vía Rexia, o camiño que entra en Lugo dende o castro de Viladonga?\nAnterior Avalancha de apoios para esixir a retirada da cruz franquista do Outeiro da Obra de Celanova


O Concello prevé completar o derrubo de Marcador nun máximo de dous meses\nluns, 9 ago 2021\nAbel Caballero avanzou que en seis ou oito semanas concluirán os traballos de demolición da bancada, que comezaron este mesmo luns, previos á construción do novo Marcador. O alcalde e a presidenta da Deputación visitaron as obras de Balaídos, ás que ambas institucións adican 15,5 millóns de euros.\nAbel Caballero e Carmela Silva participaron este venres na colocación da primeira pedra, acto simbólico de comezo dunha reforma que presenta un orzamento próximo aos 200.000 euros e forma parte dun convenio entre o Concello e a Deputación. Ademais, o goberno de Vigo adxudicou as melloras da Praza da Feira, Purificación Saavedra e Rosal Florido.\nO rexedor mantivo unha xuntanza cos gañadores do concurso de ideas para transmitir a idea da utilización e orientar os deseños.\nA empresa está reforzando os muros existentes e demolendo os distintos solos do subterráneo para preparalo para a circulación rodada en túnel. A finais de agosto está previsto que comece a colocación da estrutura que soportará a praza peonil en superficie e o paso inferior dos vehículos.


Medio Ambiente conclúe o trámite ambiental da modificación do proxecto sectorial do parque empresarial de Mos - Noticias de Galicia\nMedio Ambiente conclúe o trámite ambiental da modificación do proxecto sectorial do parque empresarial de Mos\nA Consellería de Medio Ambiente e Ordenación do Territorio conclúe o trámite ambiental da modificación puntual do Proxecto sectorial do parque empresarial de Mos. Así, mediante o informe ambiental estratéxico emitido pola Dirección Xeral de Calidade Ambiental e Cambio Climático, que hoxe recolle o Diario Oficial de Galicia, o departamento autonómico considera que esta modificación permitirá o asentamento e expansión de novas empresas garantindo a disposición de recursos, a optimización dos custes en infraestruturas de transporte e o consumo eficiente do solo.\nAsí, segundo se indica neste informe, a modificación que formula o órgano de xestión do solo de Galicia, Xestur, non terá efectos negativos relevantes sobre o medio ambiente, debido a que se trata dunha variación menor e o solo da zona delimitada está xa transformado, polo que mantéñense as condicións actuais dos terreos. Cabe agardar, iso si, unha recuperación do medio socioeconómico e a competitividade empresarial grazas á mellora dos servizos urbanísticos, que permitirán unha distribución eficaz das actuacións empresariais.\nCon todo, o departamento de Medio Ambiente sinala a necesidade de adoptar as medidas preventivas necesarias para minimizar as emisións e a xeración de residuos e para garantir a eficiencia enerxética. Así, co fin de cumprir coas esixencias do informe ambiental estratéxico, deberase presentar un informe de seguimento que inclúa un listado de comprobación das medidas previstas no programa de vixilancia ambiental.\nCómpre salientar que esta modificación puntual ten por obxecto mellorar a funcionalidade do parque e ofrecer máis seguridade xurídica aos potenciais empresarios. Deste xeito, valórase o interese público desta acción que ten xustificada a súa variación puntual.\nPor último, é necesario sinalar que, debido a que se trata dunha variación puntual de escaso alcance, prescindirase da emisión dun informe final.\n14 de xuño de 2017 | 16:57\t• Sen comentarios


Pilar Candocia: «O PP de Ames pon as súas miserias por diante das necesidades da cidadanía.» - Praza de Ames\nHome > Acción Municipal > Pilar Candocia: «O PP de Ames pon as súas miserias por diante das necesidades da cidadanía.»\nBy Admin on enero 17, 2013\nSe hoxe as forzas da oposición eludise a súa responsabilidade no Pleno e non tivera asistido ao mesmos Ames perdería medio millón de euros. A guerra interna do PP xera unha situación de desgoberno que ten bloqueado o Concello.\nO Pleno da corporación celebrado hoxe xoves aprobou as obras para Ames do POS da Deputación con 5 membros presentes do grupo de goberno, unha cifra inferior ao quorum para constituír o Pleno de 21 membros. Ames Novo abstívose na votación pero grazas a que o conxunto das forzas da oposición estiveron presentes puido aprobarse a proposta e non perder os 494.561,92 €.\nAmes Novo xa viña advertindo da situación de desgoberno que ten bloqueado o funcionamento municipal, e o Concello está paralizado por culpa da incapacidade e da confrontación interna do grupo Popular. Un día despois de que o alcalde negase a división asistimos a unha guerra aberta entre a facción de Santiago Amor que suma 5 concelleir@s e a facción de Ramón Argibay que conta con 6 concelleir@s, e que non fan outra cousa que obstaculizarse mutuamente. Ames Novo entende que esta situación non é soportable pola cidadanía nin é sostible dous anos máis.\nPilar Candocia declarou «ambos son responsables do desgoberno por igual, pero o alcalde quedou desacreditado para liderar calquera cousa. Como vai ser capaz de gobernar un concello de 30.000 habitantes se non é capaz de gobernar 11 concelleiros do seu partido?.» e continuou «Nós non imos entrar nas súas miserias, para Ames Novo a política é algo moi nobre e totalmente contrario a este espectáculo do PP, agora ben, o alcalde está en minoría absoluta e a cidadanía de Ames precisa cambiar o alcalde e o goberno para normalizar a situación, precisa dunha vez un goberno decente que poida mirar aos ollos á xente»\nRespecto ao punto que se abordaba no Pleno o concelleiro Anxo Doval manifestou a posición de Ames Novo sobre o POS: «xa hai un mes que propuxemos consensuar uns criterios para priorizar as obras, e que estes criterios se pactaran con todas as Asociacións veciñais que teñen un mellor coñecemento das necesidades». Esta proposta tivo boa acollida na reunión de portavoces pero como se comproba agora o alcalde está utilizando as obras e os cartos públicos para premiar ou castigar aos propios concelleiros do PP.\nEste Pleno de xaneiro de 2013 supón un punto de ruptura dentro corporación, isto é moito máis que un enfrontamento, isto é, en palabras de Candocia, «unha guerra aberta dentro do Partido Popular, e como na maioría das guerras as principais vítimas son civís: a sociedade de Ames. Mentres o PP se dedica a intrigas e pelexas intestinas, a cidadanía de Ames carece de goberno, xusto cando máis falta fai». A portavoz de Ames Novo indicou nunha intervención moi emotiva: «Estou indignada coa irresponsabilidade dos nosos gobernantes, non lles importa nada, hai xente que o está pasando moi mal e dálles igual. Sabiamos que en Ames perderan a súa maioría social e electoral, agora perderon tamén o sentido común e un sentido básico de respecto pola institución e pola xente. Ames non merece este desgoberno e o PP non merece gobernar Ames!»\nConcello de AmesCrise de gobernoPOS


A prisión de Lledoners autorizou a Josep Rull a visitar ao seu fillo hospitalizado sen a autorización do Supremo\nA Fiscalía apoiou ante o xuíz de garda que o exconseller Josep Rull puidese saír do penal catalán para visitar ao seu fillo hospitalizado, pero o maxistrado non adoptou ningunha posición ao concluír que a decisión non era da súa competencia\nJosep Rull, nunha imaxe de arquivo\nRedacción / Axencias 11/01/2019 12:55 h\nO exconseller Josep Rull recibiu un permiso extraordinario de urxencia a tarde do sábado 5 de xaneiro para saír da prisión de Lledoners (Barcelona) e poder visitar ao seu fillo menor de idade no hospital, segundo informou a Europa Press fontes de Servizos Penais. A Fiscalía apoiou a solicitude ante o xuíz de garda, aínda que o maxistrado non adoptou ningunha posición -nin se opuxo, nin a autorizou- ao concluír que a competencia da decisión recaía no Tribunal Supremo. A dirección do cárcere xustifica que se dirixiron ao Xulgado de Garda de Manresa e recordou que o Regulamento Penal permite a concesión de permisos extraordinarios de urxencia. Concretamente, o xuíz fixo referencia ao artigo 161.4 e os Servizos Penais aseguran que actuaron «de acordo coa normativa prevista, tal e como se fai en calquera caso». Con todo, a normativa establece que os presos preventivos só poden saír do cárcere con autorización do tribunal ao que están sometidos, que neste caso é o Tribunal Supremo.\nO fillo de Rull, de 6 anos, atopábase no Hospital Sant Joan de Déu de Manresa (Barcelona) tras ter sufrido un forte golpe na cabeza durante un cara a cara familiar co seu pai a mañá do día 5. O golpe fíxolle perder o coñecemento e os servizos médicos trasladáronlle en ambulancia ao hospital.\nO Supremo estudará si o permiso extraordinario de urxencia concedido, sen avisar previamente ao alto tribunal, foi irregular e, no seu caso, determinar si existen indicios de delito nesta actuación. Fuentes xurídicas informaron a Efe de que a Sala que axuizará os feitos reunirase proximamente para estudar esta cuestión e deliberar sobre a mesma e, no caso de apreciar que se puido cometer algún delito, enviarano á Fiscalía para que informe respecto diso.\nA saída de Rull foi concedida pola dirección do centro penal -sobre o que ten competencia a Generalitat- da que non se informou previamente ao Supremo, que é o órgano xudicial competente para decidir sobre os permisos dos acusados no procés. O alto tribunal só tivo coñecemento da concesión deste permiso a posteriori cando recibiu unha comunicación da prisión de Lledoners, pero na cal non se achegou documentación médica algún do menor que xustificase a saída, engaden as fontes.\nConsultado polos servizos penais, o xulgado de garda de Manresa ditou unha resolución ás 17.00 do sábado na que recordaba que o regulamento penal prevé a concesión de permisos extraordinarios de urxencia por parte da administración competente, informaron a Efe fontes penais.\nRull foi trasladado baixo custodia policial ao centro, onde o pequeno pasou unhas horas desorientado tras espertarse, sen recoñecer aos seus familiares, aínda que finalmente foi dado de alta e pasou a noite de Reies na súa casa.\nOs catro políticos independentistas presos finalizan a súa folga de fame


Pillabands – A Movida\n27ago21:00PillabandsCONCERTOS | Caixa inversa21:00 Sala Rebullón\nPillaBands nace de reproducción de “Animais de Rúa” e “Choran as Pedras” coa única e fantástica función de alegrar as vosas vidas.O proxecto PillaBánico bebe de diferentes\nPillaBands nace de reproducción de “Animais de Rúa” e “Choran as Pedras” coa única e fantástica función de alegrar as vosas vidas.\nO proxecto PillaBánico bebe de diferentes ritmos do folclore mundial. Joropos, Cumbias, Rumba, Tango, Reagge, Balkan, Swing pasando polo filtro do folclore galego. É un show con interacción co público con un alto nivel de enerxía,\nbo rollo, con carácter Neofolk, combinando a espontaneidade co saber estar e a xenialidade, todo isto mesturado con xamon e viño, letras con retrogusto e melodías que desbordan alegría; fan de Pillabands un grupo versátil para todos os públicos.\nA súa traxectoria está en pleno crecemiento, dende conceptos como Sweet Home Furancho ́s, ate festivais como Millo Verde Festival Alternativo, SulfatoFEST e outros, pasando por galerías de arte, festas patronais e levando ritmo e bo rollo onde se precise.\nLembrade facer a vosa reserva en reservasrebullon@gmail.com para así axilizar ao máximo o acceso.


Linguas do mundo - Koreano - Xeral\nO idioma KOREANO\nAmbito xeográfico e número de falantes\nO coreano é a lingua oficial dos países da península de Corea (Corea do Norte, e Corea du Sur). O seu número aproximado de falantes está arredor dos 72 millóns de persoas (entre as dúas Coreas), ó que temos que engadir uns 5 millóns de falantes máis, xa que as comunidades coreanas emigradas principalmente na China, no Xapón, en Norte América ou na Federación Rusa seguen falando a súa lingua nativa, nuns casos como primeira lingua, noutros como segunda. Como vemos, o coreano, consonte coa maioría das linguas do mundo, non só se fala nos países en que é oficial.\nO coreano é unha lingua que, ata o de agora, non se pudo asociar con plena firmeza a ningunha póla xenética, polo que se considera unha lingua illada. Existen algunhas teorías que o relacionan co xaponés e, á súa vez, coa póla das linguas altaicas. Os que apoian esta filiación baséanse en que son linguas que teñen unhas características gramaticais similares que as afastan doutras, como son os honoríficos. Outras teorías relacionárono coas linguas dravídicas da India pola súa sintaxe similar (a orde SOV, as posposicións, os modificadores diante do nome, etc.). Tamén hai lingüístas que o consideran como pertencente á póla das linguas polinésicas, pola estrutura fonolóxica das sílabas abertas, os honoríficos, os números e os nomes de algunhas partes do corpo.\nOs dialectos do coreano teñen forza na historia da estandarización desta lingua, dado que o grupo que colleu o poder político en cada época da súa historia impuxo como norma estándar o dialecto do seu grupo social e dialectal. Parece que as diferenzas entre os distintos dialectos non son moi fortes, debido a unha forte nivelación dialectal, agás o dialecto de cheju island, que para algúns non é dialecto, senón lingua de seu. De todos os xeitos, si que existen varios dialectos identificados polos lingüístas que estudaron esta linguas: seoul, ch’ungch’ongdo, kyongsangdo, chollado e cheju island. Na actualidade Corea do Norte sitúa o seu estándar nas formas dialectais dos arredores de Pyongyang, mentres que Corea do Sur fixa a súa norma no dialecto das inmediacións de Seul.\nO coreano ten unha porcentaxe de alfabetización na súa lingua de, aproximadamente, o 90% en Corea do Norte e Corea do Sur e, a pesar de que nese ámbito compite co chinés, o coreano é a única lingua oficial dos dous países. Débese ter en conta que en Corea do Sur é oficial a lingua de signos coreana, que está moi relacionada coa lingua de signos xaponesa e tailandesa.


Antes dos Sharks, a zona onde se albergaría a franquía xa contou cun equipo na NHL. Os California Golden Seals, que xogaron desde 1967 até 1976, trasladáronse a Cleveland para fusionarse en 1978 cos Minnesota North Stars. Durante a década de 1980 Howard Baldwin, o antigo propietario dos Hartford Whalers, liderou un grupo que presionou á NHL para obter unha nova franquía en San José, California. Tras varios acordos comerciais cos propietarios dos North Stars, San José conseguiu unha franquía de expansión da NHL para a tempada 1991-92. O nome da franquía pasou a ser San Jose Sharks, en referencia aos quenllas do océano Pacífico.\nTraído desde "https://gl.wikipedia.org/w/index.php?title=San_Jose_Sharks&oldid=4877734"\nÚltima edición o 28 de agosto de 2018 ás 21:33\nA última edición desta páxina foi o 28 de agosto de 2018 ás 21:33.


Un escenario con estrela\nA Bandeira CaixaBank, que se desputará o vindeiro domingo a partir das 11.45 horas, foi presentada esta mañá no Concello de Castro Urdiales\nVolta un dos escenarios clásicos do mundo do remo. Un dos marcos que está considerado por moitos como o mellor para desputar unha regata de máximo nivel. Referímonos á Enseada de Brazomar de Castro Urdiales, onde este domingo a Eusko Label Liga e a Liga Euskotren chegarán da man de CaixaBank para pór en xogo a VI Bandeira CaixaBank, no caso da competición masculina, e a III Bandeira CaixaBank para as mulleres.\nUn encontro, cómpre sinalar, que será o único en Cantabria. Malia non haber na actualidade ningunha embarcación cántabra na Eusko Label Liga, a ACT segue a apostar por este territorio con unha grande tradición polo remo, e grazas á inestimábel axuda de CaixaBank, e a colaboración do Concello de Castro Urdiales, Cantabria seguirá a ter a oportunidade de recibir a mellor competición de traiñeiras do momento.\nAsí con todo, a regata que arrancará o domingo ás 11.45 horas coa sexta xornada da Liga Euskotren e continuará posteriormente co sétimo encontro da Eusko Label Liga, foi presentada esta mañá no Concello de Castro Urdiales. Na presentación estiveron presentes Ángel Díaz, Alcalde de Castro Urdiales; Humberto Bilbao, Concelleiro de Deportes; Álvaro Irueta, Director de Institucións de CaixaBank en Cantabria e País Vasco; Eduardo Lazkano, Presidente de Castreña; e Borja Rodrigo, Presidente da ACT.


📣"A Xunta debe aclarar que pasará coas rutas de autobús se, como todo indica, quedan contratos desertos" | Noticias Vigo\n“A Xunta debe aclarar que pasará coas rutas de autobús se, como todo indica, quedan contratos desertos”\n1. Non é certo que haxa máis de 80 empresas presentadas aos contratos do plan de transportes da Consellaría. Isto é así, explica Xesús Pastoriza, responsábel de Transportes da FGAMT-CIG, “porque non existen tales contratos”. O que hai son uns anteproxectos aos que a Consellaría obriga as empresas a preinscribirse se queren ter información detallada das condicións dos contratos e presentarse á posterior licitación.\n“O que está ocorrendo é que hai moitas empresas que se están preinscribindo de xeito preventivo para obter información. Pero isto non quere dicir, ni moito menos, que rematen presentando oferta para eses contratos”.\n2. Hai bastante certeza de que algúns dos contratos van quedar desertos pola insuficiente asignación económica. Se isto pasa, “que solución vai ofrecer a Xunta?”. A FGAMT-CIG laza esta pregunta porque a Consellaría fártase de asegurar que os actuais xestores das concesións non poden continuar a partir do día 8 de agosto. Pero se esas rutas quedan finalmente desertas, que pasará con elas, desaparecerán ou que solución ofrecerá a Xunta? “As propias présas da Consellaría poden provocar que parte do territorio galego quede sen transporte a causa da manifesta incompetencia do Goberno galego”, denuncia.\n3. A FGAMT-CIG tamén quere desmentir as afirmacións da Consellaría a respecto de que con este plan aumentarán os postos de traballo. “A Xunta incide moito en que se incrementará o número de acompañantes, mais isto non é verdade, xa que o persoal acompañante que irá nos servizos de liña é o mesmo que xa facía o transporte escolar. O que hai é un traslado de acompañantes do servizo do transporte escolar específico ás liñas regulares”.\n4. Dende a FGAMT-CIG témese que atrás deste plan se agoche un “pelotazo” igual ao que se deu no último concurso do sector de ambulancias, no que a administración vendeu publicamente que estaba elaborando uns contratos para a pequena empresa galega, pero finalmente unha multinacional de fóra do país foi quen se fixo co 50% do sector.\nAutobuses, CIG-Transportes, Consellaría de infraestruturas, FGAMT-CIG, Folga do transporte


A música urbana xa ten o seu propio festival: Varadero Fest chega a Moaña - Metropolitano\nA música urbana xa ten o seu propio festival: Varadero Fest chega a Moaña\nMoaña estrea este verán novo festival. É un evento no que a música urbana será a gran protagonista. Unha cita deseñada sobre todo a mocidade nun espazo único, singular, como é o Parque de San Bartolomeu. Esa mestura de arte emerxente e a contorna que ofrece a vila morracense supoñen o nacemento do Varadero Fest, un festival previsto para o mes de maio, pero que a emerxencia sanitaria do coronavirus obrigou a aprazalo ao vindeiro 22 de agosto.\nA presentación do evento tivo lugar este luns no Salón de Plenos do Concello de Moaña. Sebastian Black, un dos compoñentes do cartaz desta primeira edición do Varadero Fest, explicou que este primeiro capítulo do festival haberá un pouco de todos os estilos. A cita estará centrada na cultura hip hop, que envolve todas as súas vertentes e xéneros derivados. Un dos protagonistas desta edición destacou a aposta polo Concello de Moaña por facer o festival en tempos de pandemia. De feito, o impacto do coronavirus obrigou a cambiar o cartel inicial, composto por dúas artistas de fora de Galicia que estarán finalmente na vindeira edición, por unha programación de artistas e grupos galegos.\nOs encargados de poñer banda sonora a esta primeira entrega do Varadero Fest serán Tekilas & Iaghost, Toccororo, Wanna Dee, Tokyo Neon Lights, Its Soul & The Lost Beat e Sebastian Black. A concelleira de Turismo e Promoción Económica, Coral Ríos, quixo garantir a aposta dende o Concello por dar continuidade a este festival de música urbana cuxa intención tamén é asocialo á contorna no que se vai desenvolver, neste Parque de San Bartolomeu que será territorio festivaleiro o vindeiro 22 de agosto. Pola súa banda, o alcalde accidental, Odilo Barreiro, puxo en valor a aposta do goberno municipal pola mocidade e agarda “que este sexa o primeiro de moitos Varadero Fest”.\nEsta primeira edición do Varadero Fest tamén contará con todos os protocolos que marcan as autoridades sanitarias. Será obrigatorio o uso da máscara, haberá xel a disposición do público, as cadeiras estarán en grupos de dous e manterase a distancia social. A organización sinala que se recomenda o pago con tarxeta no recinto e o aforo será limitado, polo que as persoas interesadas en asistir ao Varadero Fest deberán reservar a súa entrada, que é de balde, a través da plataforma Reservas.gal (preme aquí).\nTags: MoañaO Morrazo\nEl Barbeira Season Fest anuncia que se celebrará "contra viento, marea y lo que haga falta"\nEl festival, que tendrá lugar este sábado en la Península de Santa Marta de Baiona, arrancará a las 14:00 y finalizará a las 22:00 horas\nAinhoa Arteta actuará en la nueva edición del IKFEM de Tui\nLa soprano vasco ofrecerá un recital eñ 7 de octubre en el Teatro Municipal de Tui, concierto que se retransmitirá por Internet


Vilalba mellorará a contorna do Camiño Norte ao seu paso polo polígono - GALICIAXA\nVilalba mellorará a contorna do Camiño Norte ao seu paso polo polígono\nO Concello de Vilalba está a acondicionar o percorrido do Camiño Norte polo polígono indutrial, así, esta primeira actuación será para mellorar paisaxísticamente o Camiño ao seu paso por Vilalba.\nNesta zona, á beira da rotonda da N-634, no acceso do centro urbano por Campo de Ponte e a LU-861, será a primeira actuación, que contempla unha zona de uso peonil. Neste lugar, o Camiño Norte pasa preto da parte posterior das naves e dun espazo usado como aparcamento e onde se recolle a instalación dun espazo verde.\nEste proxecto, que xa se mandou a Xunta de Galicia, contempla a creación dun espazo verde con bloques de pedra e árbores.\nO orzamento para este traballo ascende a 19.858,02 euros.\nA solución baséase na disposición dun elemento diáfano pétreo combinado con material vexetal. Co gallo de mitigar o moi negativo impacto que iso xera no Camiño proponse a súa delimitación mediante perpiaños dereitos fincado no terreo, dispostos cada 2 metros e intercalados con elementos vexetais a modo de setos con arbustos tipo Photinias.


A UNO (Unión Nacional Opositora) e o terremoto de 1972Editar\nEn 1966, o seu esposo e Fernando Agüero Rocha, membros do Partido Conservador (PC), fundaron a Unión Nacional Opositora (UNO), unha coalición de cinco partidos opostos ao somocismo para gañar as eleccións do 5 de febreiro de 1967 contra o Xeneral Anastasio Somoza Debayle (fillo de Somoza García) e candidato do oficialista Partido Liberal Nacionalista (PLN). O domingo 22 de xaneiro de 1967 efectuouse a concentración da UNO na Praza da República da capital Managua. Entre as 5 e as 6 ocorreu o Masacre da Avenida Roosevelt, na cal soldados da Garda Nacional (GN) dispararon cos seus rifles semiautomáticos M1 Garand, de calibre 7,62 x 63 milímetros, contra a manifestación da UNO, morrendo entre 1000 e 1500 persoas; cando a xente se dirixía á Casa Presidencial da Loma de Tiscapa para protestar contra o presidente Lorenzo Guerrero Gutiérrez e o Xeneral Somoza Debayle. Pedro Joaquín e os demais dirixentes da UNO refuxiáronse no Gran Hotel, ao día seguinte Agüero saíu libre e continuou en campaña pero Pedro Joaquín e outros líderes foron detidos, entre eles Herty Lewites, Edén Pastora Gómez (capturado ese mesmo día ao regresar de Matagalpa por supostamente traer armas), Carlos Guadamuz Portillo (quen sería asasinado 37 anos despois, o 10 de febreiro de 2004 por criticar á Fronte Sandinista de Liberación Nacional (FSLN) do cal se separou en 1999), os irmáns Sergio e Danilo Aguirre Solís etc e xunto con Chamorro estiveron na cárcere El Hormiguero. Dúas semanas máis tarde Somoza Debayle ganou as eleccións e os 31 presos foron liberados por unha amnistía o 4 de marzo dese mesmo ano.\nAsasinato de Pedro JoaquínEditar\nMembro da Xunta de Goberno de Reconstrución NacionalEditar\nPresidenta da RepúblicaEditar\nTraído desde "https://gl.wikipedia.org/w/index.php?title=Violeta_Chamorro&oldid=5595141"\nÚltima edición o 5 de outubro de 2020 ás 12:04\nA última edición desta páxina foi o 5 de outubro de 2020 ás 12:04.


Resolución do DOG nº 11 do 2022/1/18 - Xunta de Galicia\nDOG Núm. 11 Martes, 18 de xaneiro de 2022 Páx. 2271\nRESOLUCIÓN do 22 de decembro de 2021 pola que se aproban as bases reguladoras e se convoca o Concurso de literatura infantil e xuvenil do Día das Letras Galegas 2022 (código de procedemento PR775A).\nUn dos fins da Escola Galega de Administración Pública (EGAP), establecido no artigo 3 da Lei 14/1987, do 27 de maio, de creación da Escola Galega de Administración Pública, é a difusión e normalización da lingua galega. Para conseguir este fin, cómpre concienciar os nenos e as nenas galegos da necesidade de fomentar a dinamización da nosa lingua e de coñecer e divulgar a cultura que ao seu través nos transmitiron os nosos devanceiros.\nPor esta razón, como un máis dos actos que a EGAP organizará para honrar as letras galegas, e especialmente este ano a Florencio Delgado Gurriarán, convócase, un ano máis, o premio de literatura infantil e xuvenil co obxecto de que os nenos e nenas galegos teñan a oportunidade de demostrar a súa capacidade para redactar en lingua galega e de exercitar a súa imaxinación para concibir historias e desenvolver as súas habilidades neste idioma.\nAo igual que na convocatoria do ano anterior, prevese novamente a posibilidade de que os contos poidan ser presentados tanto de forma presencial como electrónica. Esta alternativa permitiralles aos nenos e ás nenas galegos ter a posibilidade de comezar a familiarizarse co emprego de ferramentas electrónicas e, ademais, contribuirá a que as persoas que presenten as solicitudes na súa representación teñan unha maior facilidade para comunicarse coa Administración. Así mesmo, esta medida contribuirá ao aforro de papel ás persoas interesadas.\nEstas cantidades serán imputadas aos orzamentos xerais da Comunidade Autónoma de Galicia para o exercicio 2022 con cargo á aplicación orzamentaria da EGAP 07.81.122B.480.0 e estarán suxeitas ao tratamento fiscal en vigor no momento da concesión. A convocatoria de subvencións regulada nesta resolución tramítase ao abeiro do artigo 25.1.a) do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, como expediente anticipado de gasto, e existe crédito suficiente previsto no proxecto de lei de orzamentos xerais da Comunidade Autónoma de Galicia para 2022.\n1. Poderán optar aos premios os nenos e nenas que teñan a súa vecindade administrativa en calquera dos municipios da Comunidade Autónoma de Galicia con idades comprendidas entre estas dúas categorías: de 9 a 11 anos e de 12 a 14 anos. A idade estará referida á data de finalización do prazo de presentación de traballos.\nA Dirección da EGAP, directamente ou a través dos seus servizos administrativos, actuará como órgano instrutor do procedemento, nos termos recollidos no artigo 21 da Lei 9/2007, do 13 de xuño, de subvencións de Galicia, e realizará de oficio cantas actuacións xulgue necesarias para a determinación, o coñecemento e a comprobación dos datos en virtude dos cales se debe pronunciar o ditame de concesión dos premios. En particular, terá atribuídas especificamente as funcións de recepción dos orixinais presentados, a instrución e o requirimento da emenda ás persoas solicitantes (ou ás persoas representantes no caso de habelas), se for necesario.\n4. De conformidade co artigo 45.2 da Lei 4/2019, do 17 de xullo, de administración dixital de Galicia, as notificacións electrónicas practicaranse mediante a comparecencia na sede electrónica da Xunta de Galicia e a través do Sistema de notificación electrónica de Galicia-Notifica.gal. Este sistema remitiralles ás persoas interesadas avisos da posta á disposición das notificacións á conta de correo e/ou teléfono móbil que consten na solicitude. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida.\n5. As notificacións por medios electrónicos entenderanse practicadas no momento en que se produza o acceso ao seu contido e entenderase rexeitadas cando transcorran dez días naturais desde a posta á disposición da notificación sen que se acceda ao seu contido.\nPara a valoración dos textos constituirase un xurado formado por seis persoas, das cales cinco pertencerán ao ámbito literario e docente. As funcións da secretaría, con voz e sen voto, realizaraas unha persoa integrante do cadro de persoal da EGAP proposta pola súa dirección.\nA persoa que exerza a presidencia dirimirá co seu voto de calidade os empates en caso de se produciren. A composición do xurado, na cal se procurará unha presenza equilibrada de mulleres e homes, farase pública na páxina web da EGAP.\nO xurado actuará en pleno e será necesaria a asistencia, como mínimo, de dous terzos das persoas que o integran. As súas deliberacións serán secretas e da decisión redactarase a acta correspondente, que asinarán a persoa que exerza a presidencia e a que exerza a secretaría.\nOs premios poderán ser declarados desertos, se así o considera o xurado.\nCo fin de garantir o anonimato, a Dirección da EGAP facilitaralle ao xurado, para o desenvolvemento das súas funcións, unicamente o documento/sobre, segundo corresponda, relativo ás obras presentadas e manterá custodiada a identidade da persoa autora ata que se resolva o procedemento.\na) Calidade literaria: ata 12 puntos.\nb) Orixinalidade: ata 12 puntos.\nc) Valores relacionados coa nosa cultura e país: ata 8 puntos.\nd) Coidado da lingua: ata 10 puntos.\ne) Educación en valores: ata 8 puntos.\nA Dirección da EGAP, con base na proposta do xurado, resolverá o procedemento de concesión dos premios no prazo de cinco días desde a data de elevación da proposta de resolución e, en todo caso, no prazo máximo sinalado na base décimo novena.\nDécimo sexta. Pagamento dos premios\nOs premios outorgados serán aboados dentro do exercicio económico 2022. Así mesmo, e ao resultar que o requisito de achega da documentación necesaria para a xustificación e cobramento do premio xa foi cumprido mediante a presentación da solicitude de participación, non será necesario presentar ningunha outra documentación complementaria para a súa liquidación.\nDécimo sétima. Retirada de orixinais non premiados\nOs textos non premiados poderán ser retirados das oficinas da EGAP, logo de presentar a solicitude de retirada asinada pola persoa que exerza a representación legal do/da menor e unha identificación no momento da súa recollida, nun prazo de trinta (30) días contados a partir do seguinte ao da comunicación do xurado. Aqueles que non sexan retirados no prazo indicado serán destruídos, sen que caiba ningunha reclamación ao respecto.\nDécimo oitava. Información e control. Revogación e reintegro\n1. As persoas que representan legalmente ás persoas beneficiarias dos premios quedan sometidas ás actuacións de comprobación e control efectuadas polo órgano competente para resolver, así como ás de control financeiro desenvolvidas pola Intervención Xeral da Comunidade Autónoma, segundo o establecido na Lei 9/2007, do 13 de xuño, ou polo Consello de Contas, e o Tribunal de Contas, segundo a súa normativa propia.\n2. Procederá a revogación do premio, así como o reintegro total da cantidade percibida e a exixencia do xuro de demora, nos casos e nos termos previstos nos artigos 32 e 33 da Lei 9/2007, do 13 de xuño, de subvencións de Galicia, e no Decreto 11/2009, do 8 de xaneiro, polo que se aproba o seu regulamento, que resulten de aplicación.\nAo abeiro do establecido no artigo 23.4 da Lei 9/2007, do 13 de xuño, de subvencións de Galicia, o prazo máximo para resolver e notificar a resolución do procedemento non excederá de cinco meses desde a data de publicación desta convocatoria.\nVixésima. Aceptación das bases e recursos\nNo caso de que se opte polo recurso de reposición, non caberá interpor o recurso contencioso-administrativo ata que se resolva expresamente ou se produza a desestimación presunta por silencio do recurso de reposición interposto.


Alitas de pito: 5 maneiras de preparalas con salsas diferentes | Consumer\nAlitas de pito: 5 maneiras de preparalas con salsas diferentes\nAo forno, fritas, con salsa grellada ou con mostaza, as alitas de pito son un manxar saboroso e sinxelo que se pode facer de moitos modos\nPor Peio Gartzia 31 de Maio de 2016\nAs alitas de pito son un alimento moi apreciado, xa que teñen unha carne moi suave e saborosa. E unha vez cociñadas, cómense con facilidade. Ata permiten facelo coas mans, de maneira informal, polo que é habitual que o seu consumo se una a momentos de lecer e de tempo libre. Xa sexan fritas ou asadas, polo xeral aderézanse con salsas brillantes, cubríndoas en forma de glaseado, o que fai que sexa un prato que guste tanto a maiores como aos máis pequenos da casa. Neste artigo danse cinco ideas para elaboralas.\nAs alitas de pito pódense cociñar fritidas tal cal, enharinadas ou empanadas. Tamén é posible preparalas asadas nunha grellada ou asadas no forno e acompañadas por unha salsa que farán deste prato unha receita deliciosa e apropiada para comer en familia ou entre amigos de maneira informal. A continuación danse cinco receitas supersencillas para que este prato nunca sexa igual e póidanse probar diferentes sabores. Logo xa está na man do chef acompañar as alitas con diferentes guarnicións, como unha ensalada, arroz branco, patacas ou aros de cebola fritos, co que conseguir un menú de prato único, moi rico e completo.\n1. Alitas de pito salsa teriyaki\nPrimeiro colócanse as alitas de pito ben limpas e secas nunha bandexa de forno. Se embadurnan cunha mestura de zume de lima, azucre, sal e jengibre rallado e déixase que se marinen durante dúas horas no frigorífico.\nMentres, elabórase a salsa teriyaki xuntando nun cazo 100 ml de salsa de soia, 100 ml de sake, 100 ml de auga e 50 g de azucre, cociñando a lume medio durante un cinco minutos, ata conseguir unha salsa untuosa, brillante, case como un caramelo líquido.\nDespois, hai que escurrir as alitas e fritilas nunha tixola con aceite de oliva ata a metade da súa altura para que se douren por ambos os lados dándolles a volta. Cando estean cociñadas e douradas, se escurren e engádeselles a salsa teriyaki, dando unhas voltas na tixola sen aceite ou no wok ata que as alitas imprégnense da salsa por toda a superficie. Sérvense acompañadas cun arroz branco cocido e unha ensalada fresca.\n2. Alitas de pito asadas con salsa grellada\nEn primeiro lugar hai que preparar a salsa grellada. Para iso, vértese nun vaso de batidora 100 g de salsa de tomate frito caseiro e agréganse un trocito de guindilla, unha cucharada de vinagre, dúas cucharadas de aceite de girasol, unha cucharada de mel, un chisco de sal afumado e un pouco de auga. Se tritura todo coa batidora ata que quede unha salsa homoxénea, fácil de mover e cremosa.\nCon esta salsa se untan as alitas de pito, que se limparon e colocado nunha fonte apta para o forno. Se precalienta o forno a 200 ºC e ásanse nel as alitas durante uns 30 minutos, ata que se doure a superficie e estean zumentas e tenras por dentro. No momento de servir, pódense acompañar cunha ensalada e unhas patacas fritas caseiras.\n3. Alitas de pito á mostaza antiga\nPor unha banda, débense limpar as alitas de pito e colocalas enteiras nunha fonte. E por outro, mestúranse ben 50 g de mostaza en gran á antiga e catro cucharadas de aceite de oliva suave cun chisco de sal. Despois, vértese a mestura sobre as ás do pito e se untan. Mentres, se precalienta o forno ata 200 ºC.\nSe escurre a marinada e se reserva a mestura deixando as ás cubertas, pero sen excesos. Colócanse as alitas nunha soa capa nunha bandexa de forno lixeiramente impregnadas da mestura e se hornean durante 40-45 minutos a 180 ºC ou ata que estean douradas. As alitas sérvense quentes, adornadas con perexil picado.\n4. Alitas de pito á cervexa\nLímpanse as alitas de pito e pélanse e trocean tres dentes de allo en cuadraditos diminutos. Mestúranse as alitas de pito co allo troceado, un chisco de pementa, catro cucharadas de aceite de oliva e un vaso de cervexa e espérase a que marinen dentro da neveira durante unha hora.\nCoa axuda dun colador, se escurre a salsa de cervexa das alitas de pito. Introdúcense as alitas nunha cazuela con tapa dentro do forno a 200 ºC aproximadamente durante unha hora. Cando comecen a dourase, agrégase aos poucos o marinado.\nSegundo se evapore, incorpórase máis ata que a salsa se caramelice e as alitas cocíñense. Ademais, engádese un pouco de perexil sobre as alitas no último momento para que dea un hervor antes de servir.\n5. Alitas de pito con Coca-Cola\nNun vaso de batidora ponse todos os ingredientes da salsa: un vaso de Coca-Cola Zero, un dente de allo, tres cucharadas de kétchup de calidade, unha cucharada de vinagre de sidra, dúas cucharadas de aceite de oliva, sal e pementa. Se tritura coa batidora ata que quede unha salsa homoxénea.\nHai que introducir nesta salsa as alitas (limpas de pelos e plumas) e metelas no frigorífico durante unha hora para que se marinen lixeiramente. Despois, se escurren as alitas do marinado e colócanse nunha fonte de forno. Engádese un chorrito de aceite de oliva e un pouco de sal.\nÁsanse nun forno precalentado a 200 ºC. Cando comecen a dourarse, agrégase a metade do marinado de maneira que aos poucos váianse glaseando e adquiran unha bonita cor dourada na superficie. Unha vez asadas, sérvense recentemente sacadas do forno co seu bonito glaseado e acompañadas dunhas patacas fritas caseiras.\ncociñar pollo-gl salsas\nTécnicas básicas de cociña: Cortes do solombo


Unha exposición itinerante conmemorará o 20 aniversario do pasamento de Camilo José Cela\nA Xunta conmemorará en 2022 o 20 aniversario do pasamento de Camilo José Cela, unha celebración que difundirá o legado do Premio Nobel e da casa-museo de Iria Flavia como centro cultural de referencia. Así se acordou na xuntanza do Padroado da Fundación Cela, presidida polo conselleiro de Cultura, Educación e Universidade, Román Rodríguez.\nAlgunhas das propostas previstas son a realización dunha exposición itinerante para afondar nas diferentes facetas de Camilo José Cela, que percorrerá as principais cidades galegas. Tamén se celebrará o 80 aniversario de La familia de Pascual Duarte, unha das principais obras do autor, con eventos específicos arredor dela, como unha mostra e unha xornada académica.\nAsemade, na xuntanza anunciouse que en 2022 se vai iniciar o proceso de rehabilitación e musealización da locomotora coñecida como Sarita, peza principal do Museo do Ferrocarril que forma parte do Museo Camilo José Cela, co obxectivo de integrala na museografía exterior deste espazo.\ncultura NOTICIAS HGT PATRIMONIO


O BNG urxe ao goberno local dar unha solución ás usuarias do Centro de Día de Menores - Novas - BNG de Ferrol - Bloque Nacionalista Galego\nMaría do Mar López, concelleira nacionalista, abordou esta cuestión na comisión informativa de benestar celebrada esta mañá onde tamén se interesou pola situación do convenio existente entre o concello de Ferrol e a Deputación da Coruña co obxectivo de que se cubran as prazas.\n02 dec. 2021 - 20:43\nBNG Deputación A Coruña Menores Benestar\nFerrol 2 de decembro de 2021. María do Mar López, concelleira do BNG no concello de Ferrol, volveu a demandar ao goberno local que restabeleza o servizo de transporte para os e as usuarias do Centro de Día de Menores que a Deputación da Coruña ten na nosa cidade e lamentou que o goberno local siga buscando escusas para non prestar este servizo.\nMaría do Mar López, concelleira nacionalista, abordou esta cuestión na comisión informativa de benestar celebrada esta mañá onde tamén se interesou pola situación do convenio existente entre o concello de Ferrol e a Deputación da Coruña co obxectivo de que se cubran as prazas. Non debemos recortar servizos a familias en situación de vulnerabilidade como son as usuarias deste centro de día de menores ao que acoden familias coas que o departamento de Benestar Social realiza programas de intervención familiar.\nO BNG non comprende os motivos polos que se chegou á situación actual sobre todo se temos en conta que a responsábel política do centro de menores, Ana Lamas, forma parte do goberno municipal. A solución é cuestión de vontade política e polo que se ve o goberno de Angel Mato trata de ocultar a responsabilidade política das dúas concelleiras implicadas na xestión deste servizo.\nO BNG lembra que o concello de Ferrol desde hai moitos anos ven prestando o servizo de transporte de autobús con acompañante para as menores que acoden ao Centro de Día de Menores que ten conveniado coa Deputación da Coruña. Na actualidade o nível de ocupación do centro de menores é do 50% algo incomprensíbel nas actuais circustancias sociais polas que atravesa a comarca e a nosa cidade.\nO programa de Centro de Día de menores ten como función a atención a menores pertencentes a familias coas que o departamento de Benestar Social Municipal realiza algún tipo de intervención familiar, tendo entre os seus obxectivos a normalización das funcións parentais e a autonomía das familias na cobertura das súas propias necesidades.\nComo complemento a este programa e para aquelas familias das crianzas que tiñan dificultades para desprazarse desde os seus centros educativos até as instalacións do centro de Día de Menores da Deputación na nosa cidade o concello dispuña deste servizo de transporte.


O Partido Popular aposta por unha área metropolitana con servizos e non por unha Mancomunidade sen contido\nOs concelleiros do PP non participarán no Pleno da Mancomunidade, unha convocatoria que evidencia o fracaso de Caballero para liderar un organismo potente e operativo\nO PP considera que se trata dun órgano totalmente superado e que debe ser substituído por unha área metropolitana que inclúa o transporte entre os seus servizos\n13, xaneiro, 2019.- Os concelleiros do Partido Popular representantes na Mancomunidade da Área Intermunicipal de Vigo non participarán no Pleno da Mancomunidade que terá lugar hoxe, 13 de xaneiro.\nO motivo desta ausencia non é outro que o de que o Partido Popular considera que a Mancomunidade é un organismo totalmente superado. Así, o Partido Popular aposta por unha Área Metropolitana funcional, que dea servizos aos cidadáns, na que se inclúa o transporte metropolitano que é un dereito da cidadanía da área e unha obriga legal.\nA Área Metropolitana é a base na que se deben asentar os concellos. Non deben facelo nun organismo obsoleto sen apenas movemento. O Partido Popular non entende estes plenos que carecen de contido e que non serven máis que para o autobombo persoal de Abel Caballero. De feito, constitúen unha evidencia do fracaso do alcalde de Vigo para liderar un organismo potente e operativo.\nA negativa de Abel Caballero a participar no transporte metropolitano, á diferenza do resto das cidades galegas, gobernadas por toda clase de cores políticas, mantén paralizada á área, sen ningún outro motivo que a confrontación política coa Xunta de Galicia. Esta decisión prexudica sobre todo aos veciños e veciñas de Vigo e de toda a área, que pagan dobremente o custe deste servizo e que non poden acceder aos beneficios do programa que si teñen outras cidades galegas.


ASUS ROG Phone II: versións e prezos oficiais | Androide\nOnte presentouse o ASUS ROG Phone II, como o teléfono de xogos máis potente do mercado. No seu evento de presentación puidemos coñecer as súas especificacións completas, que deixan claro que é un teléfono intelixente moi potente e que nos dará un bo rendemento. Sobre a súa data de lanzamento e o posible prezo, non se mencionou nada. Aínda que era de esperar que teriamos que esperar un pouco máis.\nIsto é exactamente o que pasou. O prezos das distintas versións deste ASUS ROG Phone II para China. Polo menos, temos unha idea de canto custará este teléfono de marca no país asiático. Ademais da súa data de lanzamento neste mercado.\nNesta ocasión, a marca chinesa lanzará seis versións do teléfono en China. Catro deles xa se poden reservar no país, aínda que non Poñeranse á venda ata o 31 de xullo. É unha sorpresa que se anuncien tantas versións deste ASUS ROG Phone II, xa que en canto a memoria RAM e almacenamento só hai unha versión do teléfono.\nDeixámosvos os prezos das distintas versións do teléfono, confirmadas ata o momento. Todas elas pódense reservar agora oficialmente na páxina web de varias tendas chinesas.\nASUS ROG Phone II classic (12/128 GB): lánzase cun prezo de 5.999 yuanes (781 euros por cambio)\nA edición Tencent Elite (8/128 GB) ten un prezo de 3.499 yuanes (455 euros ao tipo de cambio)\nA edición de Ejoy Peace en Beijing con 8/128 GB ten un prezo de 3.699 yuanes (481 euros ao cambio)\nGoza da paz na edición de Pequín con 12/128 GB ten un prezo de 6.199 yuanes (807 euros ao tipo de cambio)\nAdemais destes, espérase que hai dúas versións máis desta gama alta no mercado. Aínda que no seu caso aínda non se puxeron a disposición para reservar, entón teremos que agardar para saber máis sobre eles. Trátase da edición extrema, cun prezo de 7.999 yuanes (1042 euros na bolsa) e a versión de Esports Armor cun prezo de 12.999 yuanes (1.693 euros na bolsa). Este último inclúe unha serie de accesorios, como un cargador de 30W e un estuche personalizado.\nA dúbida é cal das versións deste ASUS ROG Phone II se lanzará en Europa, cando e que prezo terán no devandito lanzamento. Seguramente varios deles se poñen á venda, aínda que xa podemos ver que non serían baratos neste sentido. Esperamos ter noticias túas en breve.\nCamiño completo ao artigo: Androide » dispositivos Android » Móbiles » Reveláronse os prezos e data de lanzamento de ASUS ROG Phone II\nHuawei está acusado de colaborar con Corea do Norte


Reportaxe especial da III Andaina 10k O Rosal 2016\nJul 27, 2016 10 K O Rosal. Feira do Viño, Andaina, Baixo Miño, Bar-Bocatería do Quesy, Froitas do Rosal, Mirabel do Rosal, Noticias O Rosal, noticiasorosal.es, O Rosal, Val Rosal Trintiña\nEste 2016 foi, sen dúbida, o ano da consolidación da Andaina 10k O Rosal Feira do Viño como unha das efemérides máis esperadas no Baixo Miño polos amantes do sendeirismo e das camiñatas pola natureza en xeral.\nA pesares da calor reinante durante toda a xornada, un cento de valentes participantes tomaron o domingo 17 de xullo na Praza do Calvario, a saída na III edición da Andaina. Camiñata por fermosas e idílicas paraxes rosaleiras (A Pesqueira, Fornelos, As Aceñas) que como en anos anteriores estivo coordinada por Juan Ramón Martínez Barbosa, sendo organizada por AD TOP TEN SPORT en colaboración con Qualité Sport e o Concello do Rosal.\nAdemais, nesta ocasión o Val Rosal Trintiña, o Bar-Bocatería do Quesy e Froitas do Rosal-Mirabel do Rosal tamén quixeron ofrecer o seu pequeno gran de area obsequiando aos inscritos na Andaina con degustación de xamón e mermeladas, así como con descontos, sorteo de ceas e consumicións nos locais.\nUn dos momentos máis emocionantes e de complicidade, como xa é tradición, foron os aplausos e ánimos dos participantes da andaina aos da carreira, pois novamente houbo tramos que se compartiron polos máis de 300 inscritos deste atractivo evento deportivo “10k O Rosal Feira do Viño“.


O PSOE de Vilalba emenda os orzamentos da Xunta insistindo no Centro de Día - Terrachaxa.com\nO PSOE de Vilalba emenda os orzamentos da Xunta insistindo no Centro de Día\n7 Nov 2018 Actualidade, Vilalba Actualidade, Vilalba\nO Grupo Municipal Socialista presentará emendas aos orzamentos da Xunta de Galicia a través do Grupo Parlamentario do PSdeG-PSOE, incidindo especialmente na construción dun Centro de Día. Neste punto, xa son moitas as ocasións nas que as socialistas teñen pedido un centro cunha verdadeira atención integral para as familias vilalbesas que así o precisan, rexeitando que se “intenta camuflar esta demanda con solucións parciais e inservibles tan características do goberno Baamonde”, critica a voceira Elba Veleiro. O grupo socialista con representación no Parlamento galego levará así “as reivindicacións do noso concello” para que a Xunta faga un investimento para o inicio das actuacións, co compromiso de gasto para os seguintes anos.\nAsí mesmo, a preocupación pola sostibilidade e a conservación do medio ambiente leva aos socialistas a pedir unha partida específica para a primeira fase de construción dunha EDAR. O PSOE vilalbés leva anos poñendo en cuestión a política medio ambiental do goberno local do Partido Popular, denunciando unha e outra vez os verquidos contaminantes da depuradora municipal ao río Madalena “cada vez que caen catro gotas”, recorda Veleiro.\nA necesidade dunha maior accesibilidade e melloras na planificación urbanística tamén ocupan ao socialismo vilalbés, que pedirá que a Xunta contemple o financiamento dun ascensor no Centro da Xuventude, así como medidas para humanizar a Praza de Santa María e as rúas da contorna, sen esquecer o adecentamento dos restos da muralla. “Consideramos prioritarias estas actuacións, pois a planificación do urbanismo é un auténtico desastre mentras anuncian a bombo e platillo a rehabilitación de vivendas cunha partida que agochan polo escaso alcance que terá”, subliña Veleiro.\nFinalmente, a voceira do PSOE asegura que “Vilalba estará moi presente nas emendas que o socialismo galego fará no Parlamento, esperando que saian adiante e o goberno de Nuñez Feijoo deixe de tratar á veciñanza dos municipios lucenses como cidadáns de segunda”.\nEtiquetas centro de díaorzamentosPSOEVilalba\nAnterior Xermolos designa a Raúl Galego Chairego de Honra 2018\nSeguinte Cen desempregados de Abadín, Vilalba e Mondoñedo participan nun programa integrado de emprego


Imagen para Dieta composta Microalgal®\nDieta composta Microalgal®\nDieta composta por catro microalgas mariñas que asegura unha nutrición completa para os moluscos bivalvos e crustáceos, incluíndo ostras, ameixas, vieiras e mexillóns. Garante un óptimo perfil nutricional aumentando as taxas de crecemento e supervivencia. Un litro de produto pode reemprazar ao equivalente a 1800 litros de cultivo en alta densidade de algas vivas. Producido e envasado en condicións de esterilidade, proporciona un rango completo de tamaño de partícula (3-16 µm), garantindo o crecemento e a vitalidade dos animais. Permite a redución de custos ao diminuír as necesidades de produción propia de microalgas. Posibilita a alimentación larvaria durante calquera estación do ano.\nMicroalgas incluidas na dieta: Nannochloropsis spp, Isochrysis, Tetraselmis, Phaeodactylum e Thalassiosira. Peso seco: 18%. É recomendable subministrar a dieta varias veces ao día (>6) para asegurar o consumo por parte do cultivo.\nPode ser almacenada refrixerada a temperatura de -2 a 6ºC, durante 10-12 semanas, mantendo as súas calidades nutritivas inalteradas. Para maior información contacte coa nosa oficina comercial en ventas@acuinuga.com.


Un novo caso eleva a 19 os afectados polo brote de legionela de Vic | Consumer\nUn novo caso eleva a 19 os afectados polo brote de legionela de Vic\nTrátase dun home de 78 anos cuxo estado non reviste gravidade\nA Consellería de Saúde da Generalitat de Cataluña detectou un novo caso de legionela en Vic (Barcelona), polo que o número de afectados o brote elévase xa a 19, dos cales dous foron mortais.\nTrátase dun home de 78 anos de idade que iniciou os síntomas o pasado 23 de outubro e foi ingresado na Clínica de Vic o día 26. En principio o seu estado non reviste gravidade.\nEn canto ao resto de afectados, un atópase na UCI do Hospital de Vic, 11 están en planta e catro xa foron dados de alta.\nO brote de legionela, que de momento afectou só a homes, cobrouse a primeira morte o 20 de outubro, un home de 81 anos que faleceu tres días despois de ser hospitalizado por unha bronquite crónica.\nA segunda vítima mortal foi un home de 44 anos que faleceu na madrugada do luns no hospital da localidade barcelonesa, despois de permanecer ingresado na UCI durante cinco días con patoloxías de base.\nO departamento de Saúde, en colaboración co Concello de Vic, inspeccionou 12 empresas e as súas correspondentes torres de refrixeración, e tomou 27 mostras para tentar descubrir a orixe do brote. Ademais, realizou unha desinfección de choque en 11 torres de catro compañías.


O Clusaga e Clúster TIC unen forzas para organizar unha xornada business-to-business entre empresas dos dous sectores\nO Cluster Alimentario de Galicia e o Clúster TIC Galicia organizaron o pasado 6 de Marzo na Cidade da Cultura de Santiago de Compostela un encontro dos sectores TIC e Alimentariode Galicia no eido da dixitalización.\nO evento desenvolveuse da man dos dous clusters coa idea da posta en marcha de proxectos de dixitalización en Galicia, co punto principal de unir forzas e crear sinerxias entre os dous sectores. Este encontro serviu para que as diferentes empresas agroalimentarias e tic mantivesen contacto entre elas, con pequenas reunións nas que establecer os primeiros pasos para futuras colaboracións no desenvolvemento de proxectos innovadores.\nOs alí presentes recibiron a benvida por parte de Roberto Pérez, Xerente do Clúster TIC e Alejandro García, técnico do Clusaga, os cales agradeceron a todas as empresas a súa participación e invitaroná realización de proxectos comúns entre eles así como a través dos clústers de forma cooperativa.\nDespois da sucesivas reunións entre os membros participantes das empresas do dous sectores, Fany Suarez, técnico do IGAPE, explicou a subvención existente deste organismo no ámbito de obradoiros e proxectos de dixitalización.


Consumo inicia una campaña de revisión da calidade das lentes de sol | Consumer\nConsumo inicia una campaña de revisión da calidade das lentes de sol\nEste fin de semana retiráronse de establecementos murcianos un centenar delas\nA Dirección Xeral de Consumo está a levar a cabo este ano, por primeira vez, una campaña paira revisar a calidade das lentes de sol paira ver si cumpren a normativa vixente. Este fin de semana foron retiradas dos establecementos un centenar de lentes de sol, segundo manifesta o director xeral de Consumo na comunidade de Murcia, José Gabriel Ruiz. A retirada destes artigos enmárcase na citada campaña, que finalizará o próximo setembro.\nDesde consumo aseguran que esta iniciativa pretende evitar lesións oculares. “Trátase dun artigo que debe ser inspeccionado e controlado, paira saber en que situación atópanse e paira quitar do mercado aqueles produtos que non conten coa seguridade adecuada. Ademais, trátase dun produto moi estendido nesta época e, sobre todo, nesta zona, na que temos tanto sol”.\nOs requisitos que han de cumprir as lentes de sol, precisa Ruiz, son “ter a marcado CE e as instrucións relativas ao tipo de lente. Ademais, hai que determinar o tipo de lente e fixar a categoría do filtro, porque hai catro filtros e, por exemplo, nas do grupo 4 tense que advertir que non se poden utilizar paira a condución de automóbiles, dado que son bastante escuras”.\nA maior parte das lentes de sol retiradas, en grandes superficies e bazares, tiñan defectos de etiquetaxe. “O importante é garantir que en calquera sitio onde se vendan estes produtos, que se compran bastante no verán, apareza claramente a información, porque se trata dun artigo que pode afectar á saúde dos consumidores”, conclúe Ruiz.\ncalidade gafas-gl revisar


Declaración institucional do Parlamento de Galicia co gallo da reunión dos Intergrupos Parlamentarios Paz e liberdade para o pobo saharauí - Parlamento de Galicia\nDeclaración institucional do Parlamento de Galicia co gallo da reunión dos Intergrupos Parlamentario...\nDeclaración institucional do Parlamento de Galicia co gallo da reunión dos Intergrupos Parlamentarios Paz e liberdade para o pobo saharauí\nO Parlamento Galego, co gallo da reunión en Vitoria-Gasteiz dos Intergrupos Parlamentarios Paz e liberdade para o pobo saharauí, adopta as seguintes consideracións e resolucións :\nO proceso de descolonización do Sáhara occidental segue inconcluso. A Resolución do 10 de decembro de 1975 e moitas outras resolucións e declaracións posteriores de Nacións Unidas reafirman o dereito dos e das saharauís á súa libre determinación.\nDesde 1991, a Minurso, Misión de Nacións Unidas para o Referendo no Sáhara occidental, ten o mandato de supervisar no propio territorio os traballos que leven á consecución do referendo de libre determinación do Sáhara occidental, ata hoxe sen éxito, a causa do obstrucionismo marroquí e da incapacidade da comunidade internacional para facer efectivas tanto a legalidade internacional coma as súas propias decisións.\nNeste marco de estancamento, tal e como reclamamos na Declaración de Valladolid o ano pasado, España ten que ter unha posición activa e liderar, xunto coas Nacións Unidas, unha solución xusta a este conflito.\nPor todo o exposto, acordamos:\n1.- Reafirmarnos no manifestado nas sucesivas declaracións aprobadas ata a data no referente ao lexítimo dereito do pobo saharauí á súa autodeterminación mediante referendo, como final do proceso de descolonización no que está inmerso, e instar o Goberno de España a manter un compromiso firme coa busca dunha solución política xusta, duradeira e mutuamente aceptable que prevexa a autodeterminación do pobo do Sáhara occidental no marco das Nacións Unidas.\n2.- Reiterarnos no noso recoñecemento á Fronte Polisaria como lexítima representante do pobo saharauí.\n3.- Esixirlle ao Reino de Marrocos a inmediata liberación dos presos de conciencia saharauís. Así mesmo, facemos unha mención especial á situación dramática de soidade e do desarraigamento das mulleres saharauís, non coñecida suficientemente pola cidadanía e a comunidade internacional, vítimas da violación dos dereitos humanos; en particular, ás desaparecidas nos territorios ocupados, cuxa situación afecta especialmente as súas familias, que tiveron que facerse cargo dos seus fillos e fillas.\n4.- Instar as Nacións Unidas a axilizar a solución xusta e duradeira do conflito do Sáhara occidental, solución que pasa por levar á práctica o dereito de autodeterminación do pobo saharauí.\n5.- Instar a Organización das Nacións Unidas a que dote a Minurso da potestade para salvagardar os dereitos humanos dos e das habitantes do Sáhara occidental ocupado.\n6.- Instar o conxunto de institucións públicas de España a continuar o apoio solidario á poboación refuxiada nos campamentos de Tindouf, máxime nestes momentos de crise económica. Así mesmo, expresamos a nosa solidariedade cos tres cooperantes secuestrados nos devanditos campamentos, así como coas súas familias e amizades, e esiximos a pronta liberación de Enric Gonyalons, Ainhoa Fernández de Recuncho e Rosella Urru. Recoñecemos tamén o traballo realizado por diferentes gobernos e instancias solidarias, e en especial pola Fronte Polisaria, que non deixou un só día de traballar a prol da liberación dos devanditos cooperantes.\n7.- Establecer como prioridade para a acción dos intergrupos neste ano 2012 o apoio á poboación saharauí dos territorios ocupados a través do envío de misións de observación.\n8.- Instar a Unión Europea a colaborar na procura da solución antes apuntada, a facer efectiva a cláusula do respecto aos dereitos humanos establecida no Acordo preferente co Reino de Marrocos, e a que os convenios sectoriais que puidese establecer co Reino de Marrocos non afecten o territorio, nin as augas territoriais do Sáhara occidental, nin os dereitos políticos, culturais e económicos do pobo saharauí, nin, en xeral, os seus recursos naturais, tal e como se recolle na Resolución 63/102, aprobada pola Asemblea Xeral da ONU o 18 de decembro de 2008.\n9.- Convidar os medios de comunicación a que traten o conflito saharauí coa mesma importancia e relevancia que lle confire a sociedade española. Animamos ás persoas solidarias coa causa saharauí a que a través das redes sociais difundan e denuncien a situación do Sahara ocupado.\n10.- Instar o resto de parlamentos do Estado español a que fagan seu o contido desta declaración.\nEsta declaración remitiráselles á representante do Consello de Seguridade de Nacións Unidas, ao Goberno de España, ao da Comisión Europea, á Delegación da Fronte Polisaria en España e ao Goberno de Marrocos.\nO Parlamento galego quere manifestar ademais:\na) A consideración ao papel de liderado das mulleres saharauís na organización da vida nos campamentos de refuxiados e na busca de solucións pacíficas ao conflito.\nb) O compromiso de formalizar o intergrupo galego como instrumento de apoio ao pobo saharauí nas súas xustas demandas, e de asumir desde o intergrupo as accións que se recollen nesta resolución.


Vigo aprobará esta semana o seu orzamento máis "expansivo" - VigoÉ\nVigo aprobará esta semana o seu orzamento máis «expansivo»\nCaballero adiantou que nos próximos días quedará aprobado o documento, algo que o fai "feliz porque vexo que a cidade marcha"\nSegundo informou este luns o rexedor, nos próximos días a Xunta de Goberno Local aprobará o orzamento municipal para o ano 2017 que será «moi expansivo; imos ao tope do que nos permite a lexislación», logo de abordar a cuestión do teito de gasto co Ministro de Facenda nun encontro mantido hai uns días en Madrid.\nAsí, o alcalde apuntou que o presuposto do Concello para o vindeiro ano estará «bastante por enriba» do correspondente ao ano en curso, situando a Vigo como a «cidade de España cun presuposto máis expansivo respecto ao ano pasado», cunha partida «moi importante destinada á política social», seguida dos plans de emprego; en terceiro lugar, os plans keynesianos de emprego, isto é, obra pública promovida polo goberno municipal que terá «un tirón moi importante» e, en cuarto lugar, o orzamento terá unha dedicación destacada ao deporte que «é a revolución de Vigo», como o foron as humanizacións primeiro; un ámbito ao que os presupostos darán «máis atención».\nDeste xeito, di Caballero que Vigo será o «primeiro concello de España que aproba o seu presuposto», tendo o documento aprobado a finais de ano, destacando a estabilidade que isto supón para a cidade e amosándose «feliz porque vexo que a cidade marcha».